CELEX: 32017R0871
Language: hr
Date: 2017-05-22
Title: Uredba Komisije (EU) 2017/871 оd 22. svibnja 2017. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe fosforne kiseline – fosfata – di-, tri- i polifosfata (E 338–452) u određenim mesnim pripravcima (Tekst značajan za EGP. )

23.5.2017   
            
            
               HR
            
            
               Službeni list Europske unije
            
            
               L 134/3
            
         UREDBA KOMISIJE (EU) 2017/871
   оd 22. svibnja 2017.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe fosforne kiseline – fosfata – di-, tri- i polifosfata (E 338–452) u određenim mesnim pripravcima
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je Unijin popis prehrambenih aditiva odobrenih za uporabu u hrani i uvjeti za njihovu uporabu.
            
         
               (2)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili nakon podnošenja zahtjeva.
            
         
               (3)
            
            
               Češka je 11. svibnja 2015. podnijela zahtjev za odobrenje uporabe fosforne kiseline, fosfata, difosfata, trifosfata i polifosfata („fosfati”) kao stabilizatora u sljedećim češkim mesnim pripravcima: Bílá klobása, Vinná klobása, Sváteční klobása i Syrová klobása. Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (4)
            
            
               Uporaba fosfata potrebna je za održavanje fizikalno-kemijskog stanja i povećanje sposobnosti vezanja mesnih pripravaka kao što su Bílá klobása, Vinná klobása, Sváteční klobása i Syrová klobása, osobito kada se stavljaju na tržište pakirani u zaštitnoj atmosferi i s produženim rokom trajanja. Prema podnositelju zahtjeva, tehnološka potreba za tim aditivima u predmetnim češkim mesnim pripravcima slična je onoj za proizvode breakfast sausages i Bräte, za koje je uporaba fosfata odobrena u Prilogu II. dijelu E Uredbe (EZ) br. 1333/2008 u kategoriji hrane 08.2 „Mesni pripravci kako su definirani Uredbom (EZ) br. 853/2004”.
            
         
               (5)
            
            
               Uvodnom izjavom 7. Uredbe (EZ) br. 1333/2008 utvrđeno je da se pri odobravanju prehrambenih aditiva mora također uzeti u obzir druge činitelje koji se odnose na predmet koji se razmatra, uključujući među ostalim tradicionalne činitelje. Stoga je primjereno određene tradicionalne proizvode zadržati na tržištu u nekim državama članicama pod uvjetom da je uporaba prehrambenih aditiva u tim proizvodima u skladu s općim i posebnim uvjetima utvrđenima u Uredbi (EZ) br. 1333/2008.
            
         
               (6)
            
            
               Kako bi se osigurala ujednačena uporaba aditiva obuhvaćenih ovom Uredbom, predmetni češki mesni pripravci bit će opisani u smjernicama iz Priloga II. dijela E Uredbe (EZ) br. 1333/2008 o prehrambenim aditivima (3), kojima se opisuju kategorije hrane.
            
         
               (7)
            
            
               U skladu s člankom 3. stavkom 2. Uredbe (EZ) br. 1331/2008 za ažuriranje Unijina popisa prehrambenih aditiva iz Priloga II. Uredbi (EZ) br. 1333/2008 Komisija treba zatražiti mišljenje Europske agencije za sigurnost hrane („Agencija”), osim ako predmetno ažuriranje vjerojatno neće utjecati na zdravlje ljudi. Uporaba fosfata kao prehrambenih aditiva odobrena je u širokom rasponu proizvoda. Njihovu je sigurnost ocijenio Znanstveni odbor za hranu, koji je utvrdio najveći dopušteni dnevni unos od 70 mg/kg tjelesne težine izražen kao fosfor (4). Budući da je zahtjev za proširenje uporabe fosfata ograničen na nekoliko određenih proizvoda koji se tradicionalno upotrebljavaju, ne očekuje se da će proširenje znatno utjecati na ukupnu izloženost fosfatima. Stoga proširena uporaba tih aditiva predstavlja ažuriranje popisa Unije koje vjerojatno neće utjecati na zdravlje ljudi i nije potrebno zatražiti mišljenje Agencije.
            
         
               (8)
            
            
               Prilog II. Uredbi (EZ) br. 1333/2008 trebalo bi na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
   
      (3)  http://ec.europa.eu/food/safety/food_improvement_agents/additives/eu_rules_en.
   
      (4)  Izvješća Znanstvenog odbora za hranu, dvadeset i peta serija (str. 13.), 1991.
   
      PRILOG
      U Priloga II. dijelu E Uredbe (EZ) br. 1333/2008, u kategoriji hrane 08.2 „Mesni pripravci kako su definirani Uredbom (EZ) br. 853/2004”, unos za fosfornu kiselinu – fosfate – di-, tri- i polifosfate (E 338–452) zamjenjuje se sljedećim:
      
         
                      
                  
                  
                     „E 338–452
                  
                  
                     Fosforna kiselina — fosfati — di-, tri- i polifosfati
                  
                  
                     5 000 
                  
                  
                     (1) (4)
                  
                  
                     samo breakfast sausages: u tim proizvodima meso mora biti mljeveno tako da mišić i masno tkivo budu u cijelosti raspršeni tako da vlakna čine emulziju s masti, dajući tim proizvodima njihov tipičan izgled; finska soljena božićna šunka, burger meat s najmanjim sadržajem povrća i/ili žitarica od 4 % pomiješanih s mesom, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása i Syrová klobása”